एक्सयूवी-500 की कीमतें 55,000 बढ़ाएगी महिंद्रा  
वाहन कंपनी महिंद्रा एंड महिंद्रा ने कहा है कि वह 1 जनवरी से अपने स्पोर्ट्स युटिलिटी वीकल एक्सयूवी-500 की कीमतों में 55,000 रुपये तक की बढ़ोतरी करेगी।
वाहन कंपनी महिंद्रा एंड महिंद्रा ने कहा है कि वह 1 जनवरी से अपने स्पोर्ट्स युटिलिटी वीकल एक्सयूवी-500 की कीमतों में 55,000 रुपये तक की बढ़ोतरी करेगी। रुपये में गिरावट और उत्पादन लागत बढ़ने के चलते कंपनी यह कदम उठाएगी। महिंद्रा एंड महिंद्रा ने एक बयान में कहा कि कीमत में वृद्धि आवश्यक हो गई है, क्योंकि यह आमंत्रण मूल्य था और डॉलर व यूरो के मुकाबले रुपये में गिरावट के चलते आयातित कच्चे माल की लागत काफी प्रभावित हुई है।

	महिंद्रा एक्सयूवी-500 के तीन संस्करणों की दिल्ली शोरूम में कीमत क्रमश: 30,000 रुपये, 50,000 रुपये और 55,000 रुपये बढ़ाई जाएगी। कंपनी ने 29 सितंबर को एक्सयूवी-500 लॉन्च किया था, जिसकी कीमत दिल्ली शोरूम में 10.80 लाख रुपये से 11.95 लाख रुपये के बीच थी। इसकी बुकिंग एक अक्टूबर को शुरू हुई।